**Regulament CIVITAS - 2018**

**Ghidul aplicantului pentru proiecte extrașcolare în cadrul**

**Parteneriatului Civic pentru Educație**

**PREAMBUL**

Comitetul pentru mobilizare și responsabilizare civică a principalilor factori implicați în procesul educațional din Municipiul București, constituit ca Parteneriat Civic pentru Educație, intitulat generic Comitetul CIVITAS, sub deviza „Implicați în educație”, este o inițiativă a PROEDUS – Centrul de Proiecte Educaționale și Sportive București, în parteneriat cu Inspectoratul Școlar al Municipiului București, Federația Sindicatelor din Educație “Spiru Haret”, Consiliul Municipal al Elevilor, Palatul Național al Copiilor, Casa Corpului Didactic a Municipiului București, Federația Sindicatelor Libere din Învățământ și Federația Națională a Asociaților de Părinți din Învățământul Preuniversitar.

Platforma CIVITAS propune crearea și operaționalizarea, la nivelul Municipiului București, a unei platforme convergente de dialog, cooperare și acțiune în plan educațional, administrativ, social și economic, cu scopul susținerii, responsabilizării, formării complexe și de calitate, exprimării libere și afirmării tinerei generații.

Platforma CIVITAS propune realizarea unui cadru organizațional eficient de promovare și reprezentare a elevilor bucureșteni, prin operaționalizarea unor parteneriate viabile în plan local, prin elaborarea unor proiecte de acte normative de natură a favoriza pregătirea de calitate, exprimarea liberă și integrarea socio-profesională cu succes a tinerei generații și prin crearea unor formule operative de relaționare, comunicare și acțiune.

În contextul prezentat și în baza protocolului de constituire, organizare și funcționare a comitetului CIVITAS la nivelul Municipiului București, înregistrat cu nr. 323/11.03.2014 în registrul PROEDUS, Centrul de Proiecte Educaționale și Sportive București asigură resurse pentru proiectele extrașcolare destinate elevilor bucureșteni.

În vederea îndeplinirii scopului principal enunțat prin strategia CIVITAS, și anume acela de a stimula implicarea responsabilă, competentă, convergentă, coerentă, activă și pro-educațională, în interesul mobilizării și formării globale a tinerei generații, proiectele propuse vor fi elaborate, promovate si derulate cu participarea cadrelor didactice și a personalului de conducere din unitățile de învățământ de stat și private, a elevilor, a părinților și a membrilor organizațiilor sindicale din Capitală.

Scopul CIVITAS este de a încuraja și susține logistic și financiar proiecte extrașcolare, inițiate și derulate în concordanță cu obiectivele Parteneriatului Civic pentru Educație, inclusiv proiecte de anvergura implementate de catre partenerii CIVITAS.

Obiectivul CIVITAS este de a coagula și activa o comunitate de inițiatori de proiecte la nivelul unităților de învățământ de stat și private avizate și acreditate de Ministerul Educației (grădinițe, școli gimnaziale și liceal) din București, pentru a contribui la adaptarea sistemului educațional nonformal la nevoile actuale ale elevilor.

Valorile pe care PROEDUS, Inspectoratul Școlar al Municipiului București, Federația Sindicatelor din Educație “Spiru Haret”, Consiliul Municipal al Elevilor, Palatul Național al Copiilor, Casa Corpului Didactic a Municipiului București, Federația Sindicatelor Libere din Învățământ și Federația Națională a Asociaților de Părinți din Învățământul Preuniversitar. le promovează și încurajează prin CIVITAS sunt:

* Implicarea civică și socială;
* Responsabilitatea și coerența în acțiuni;
* Asumarea deciziilor;
* Implicarea rațională și creativitatea;
* Atitudinea proactivă;
* Toleranța, respectul și solidaritatea socială;
* Lucrul în echipă.

**PUNCTUL 1 – LINII TEMATICE DE SUSȚINERE A PROIECTELOR**

CIVITAS se va concretiza prin 5 linii tematice de proiecte, ce au la dispoziție cheltuieli în limita sumei de 350.000 RON Brut, după cum urmează:

1. **Educație nonformală** – inițiative de formare a tinerilor, de livrare a unorcunoștințe și abilități sociale, competențe socio-profesionale și aptitudini de dezvoltare personală (ex: cursuri; training-uri; activități de mentorat și coaching; consiliere, consultanță și mediere; schimburi de experiență și bune-practici; centre de formare în unitățile de învățământ ș.a.m.d.)
2. **Reprezentarea elevilor, cetățenie activă și implicare în comunitate** –inițiative de informare, conștientizare și acțiune prin prisma nevoilor și intereselor de reprezentare ale elevilor cât și de implicare activă a acestora la nivel local (ex: sesiuni de consultări și dezbateri cu elevii; campanii de informare și conștientizare asupra drepturilor și obligațiilor elevilor, cât și a celor cetățenești; proiecte de voluntariat; acțiuni de ecologizare; schimburi de experiență și bune-practici; centre de voluntariat în unitățile de învățământ ș.a.m.d.)
3. **Incluziunea tinerilor provenind din categorii defavorizate** – acțiuni deincluziune socială, școlară și de orientare profesională a elevilor provenind din categorii defavorizate, în vederea scăderii ratei de abandon școlar, analfabetism funcțional și a creșterii ratei de prezență școlară, cât și a celei de integrare profesională (ex: campanii de informare și conștientizare; acțiuni de identificare a elevilor în situații vulnerabile; proiecte de consiliere; centre de consiliere și incluziune socială la nivelul unităților de învățământ ș.a.m.d.)
4. **Sport și educație pentru viață sănătoasă –** proiecte de promovare, încurajare și asimilare a unui stil de viață sănătos, prin promovarea sportului și prin conștientizarea factorilor nocivi, care pot afecta dezvoltarea firească a unui elev, pe toate palierele (acțiuni și competiții sportive; campanii de informare, conștientizare, prevenire și combatere a consumului de tutun, alcool, substanțe halucinogene; informare cu privire la alimentația sănătoasă, cursuri de anatomie, educație pentru o viață de familie; proiecte de consiliere; centre de consiliere la nivelul unităților de învățământ ș.a.m.d.)
5. **Dezvoltarea aptitudinilor artistice** – acțiuni de descoperire, încurajare șidezvoltare a aptitudinilor artistice, în scopul dezvoltării creative a elevilor/prescolarilor și a potențării înclinațiilor acestora spre cultura si arta (campanii de informare, conștientizare și descoperire a aptitudinilor artistice și de dezvoltare creativă; cursuri pe tematici artistice; manifestări artistice; centre de dezvoltare creativă la nivelul unităților de învățământ ș.a.m.d.)

**PUNCTUL 2 – CRITERII DE ELIGIBILITATE**

**2.1 CRITERII DE ELIGIBILITATE A APLICANTULUI**

Aplicanții pentru proiectele susținute în anul 2018 sunt unitățile de învățământ de stat și privat avizate și acreditate de Ministerul Educației din ciclul gimnazial și liceal din Municipiul București. Pentru liniile tematice 4 și 5 pot fi aplicanți si unitățile de învățământ preșcolar de stat și privat acreditate și avizate de Ministerul Educației.

Propunerile de proiecte sunt depuse și asumate de către *o singură unitate de învățământ, ca aplicant*, în parteneriat cu minimum alte *3 unități de învățământ*, din *cel puțin 2 sectoare ale Municipiului București.*

Contractele de colaborare cu partenerii trebuie încheiate strict în vederea colaborarii în cadrul proiectului aplicat. De asemenea, parteneriatele externe[[1]](#footnote-1) incheiate pentru demararea proiectelor nu pot fi remunerate.

O unitate de învățământ poate fi aplicant *o singură dată* în cadrul unui apel de proiecte, dar poate fi partener al unui aplicant în cadrul aceluiași apel de proiecte.

\*Proiectele deja susținute în cadrul CIVITAS *nu pot fi depuse* din nou spre finanțare într-un nou apel.

\*Proiectele susținute care își propun continuarea și dezvoltarea activităților cuprinse în varianta initială *trebuie să conțină elemente de noutate cu caracter distinctiv* din care să reflecte în mod explicit modalitățile de up-grade.

**2.2 CRITERII DE ELIGIBILITATE A PROIECTULUI**

Bugetul total al unui proiect trebuie să se încadreze între valorile de 15.000 RON și

35.000 RON BRUT (suma acoperită prin CIVITAS).

La depunerea bugetului de proiect este necesară detalierea cheltuielilor privind achizițiile de materiale și servicii în sensul prezentării documentației ofertelor propuse de aplicant.

Perioada de implementare a proiectelor trebuie să se încadreze în intervalul:

**16.04-14.05.2018.**

Fiecare propunere de proiect trebuie să se încadreze într-*o singură linie* *tematică.*

Din echipa de implementare fac parte membri din *cel puțin 2 categorii dintre cele 3 vizate:* ***elevi, cadre didactice și părinți****.* Persoanele propuse în proiect trebuie să facă demonstrația că sunt majore și au abilitățile necesare desfășurării activităților din proiect – atașarea C.V-urilor echipei de implementare împreună cu cererea de proiect. De asemenea, echipa de implementare a proiectului poate fi formată din maximum 20 membri remunerate[[2]](#footnote-2), iar semnatarul parteneriatului de colaborare cu PROEDUS nu va face parte din echipa de implementare a proiectului. Orice modificarea a membrilor echipei de implememntare se va realiza prin adresă scrisă din partea unității de învățământ aplicante, semnată și ștampilată de directorul acesteia și se va menționa motivul înlocuirii.

Atribuțiile și responsabilitățile membrilor echipei de implementare sunt stabilite prin contractul aferent activității depuse, încheiat cu PROEDUS.

* Categorii de resursă umană ce poate fi contractată și remunerată de către PROEDUS, în limitele legale, în cadrul proiectelor CIVITAS:

|  |  |
| --- | --- |
| **APLICANT** | |
| **Exemple de ororarii din drepturi de autor și drepturi conexe** | |
| **Funcție** | **Atribuții** |
| Activități de formare | Realizare suport de curs și formarea cursanților |
| Activități de fotografiere | Realizarea de fotografii la o calitate  minima de 14 megapixeli |
| Cameraman | Realizarea de material video (filmulețe, cadre, scurtmetraje) la calitate de minim 14 megapixeli |
| Grafician | Realizarea conceptului grafic pentru materialele promoționale |
| Autor | Realizarea conținutului unor broșuri, reviste, texte, ilustrații etc. |
| Cercetător | Realizarea de chetionare și interpretarea acestora |
| **Alte exemple: speaker, editor, actor, redactor, prezentator, regizor sau orice altă categorie ce poate**  **fi contractată în baza Legii Dreptului de Autor și a drepturilor conexe** | |

|  |  |
| --- | --- |
| **Exemple de remunarații ale echipei de implementare (convenții civile)** | |
| **Funcție** | **Atribuții** |
| Activități de coordonare (înscriere, sală, workshop, atelier, deplasare, spectacole etc.) | Organizarea activităților, realizare liste de prezență, program, grupe etc. |
| Activități de jurizare | Notarea concurenților/lucrărilor și întocmirea listelor de prezență |
| **Sau orice altă categorie cu respectarea legislației în vigoare de pe teritoriul României** | |
| **PROEDUS (CIVITAS):** | |
| Monitorizează activitățile desfășurate în cadrul proiectului | |
| Manageriază activitățile din cadrul proiectelor | |
| Realizează procedura achizițiilor solicitate și aprobate prin cererea de proiect | |
| Realizeză procedura încheierii contractelor aferente echipei de implementare menționate și aprobate  prin cererea de proiect | |

**2.3 CHELTUIELI ELIGIBILE**

Cheltuielile ce pot fi acoperite de către PROEDUS sunt:

* **Cheltuieli cu resurse umane** – ex: remunerațiile membrilor echipei deimplementare; onorariilor formatorilor/ consilierilor/ consultanților etc.; remunerațiile autorilor materialelor promoționale, ale fotografilor sau cameramanilor, ș.a.m.d. Cheltuielile propuse au valoare brută (taxe și impozite incluse) și trebuie să reflecte anvergura și complexitatea activității depuse. PROEDUS își rezervă dreptul de a solicita justificarea unor remunerații/onorarii propuse, cât și de a le renegocia, în urma sesizării unor inadvertențe între cuantumul acestora, activitatea depusă și principiile de salarizare din sistemul bugetar, conform Codului Civil și a legislației în vigoare.
* **Cheltuieli cu prestări de servicii** – ex: tipărirea materialelor promoționale și aaltor materiale necesare inițierii, implementării și evaluării proiectului; achiziția de bunuri consumabile; închirierea echipamentelor necesare bunei desfășurări a proiectului; închirierea spațiilor necesare desfășurării proiectului; Aceste cheltuieli trebuie exprimate în cuantumuri brute (cu TVA inclus). Bunurile și serviciile necesare vor fi achiziționate de către PROEDUS PMB potrivit prevederilor legale aplicabile în materie, ca urmare a solicitării aplicantului după cum rezultă din proiect. Estimările trebuie făcute judicios, cu o consultare reală a pieței (produsele să fie în stoc și livrabile în termen).
* **Cheltuieli neeligibile**, care nu pot fi acoperite de PROEDUS ex:achiziționarea unor obiecte de inventar și mijloace fixe[[3]](#footnote-3), contractarea serviciilor de masă și/sau cazare, transport din aceste categorii, important de menționat fiind mâncarea, băuturile nonalcoolice sau alcoolice, tonner pentru imprimante sau fotocopiatoare, piese de schimb, capsatoare, perforatoare, table, stativ flipchart, roll-up-uri și punerea la dispoziție a mijloacelor de transport în vederea diferitelor activități din cadrul proiectelor. Cheltuielile de închiriere a spațiilor sau bunurilor aflate în proprietatea/ administrarea/ folosința unităților de învățământ aplicante și partenere sau a altor instituții partenere PROEDUS inclusiv în cadrul altor proiecte, nu sunt eligibile, putând reprezenta doar cofinanțări din partea unității de învățământ/instituției în cauză.
* Spațiile și bunurile pot fi doar închiriate prin CIVITAS sau achiziționate prin cofinanțări asigurate de către aplicant și partenerii săi.
* Cheltuielile neeligibile, altele decât cele acoperite prin cofinanțări vor fi eliminate, iar dacă valoarea proiectului scade sub pragul limită a bugetului propus atrage respingerea proiectului.
* Se exclude posibilitatea destinării fondurilor de finanțare unei activități a cărei executare a fost deja începută sau finalizată la data încheierii protocolului de colaborare.
* Cererea de proiect deja aprobată nu poate constitui cofinanțare în cadrul altor mecanisme de finanțare națională sau internatională.

**Constituie cofinanțări următoarele categorii:**

* Contribuții proprii ale unităților de învățământ aplicante și partenere – ex: punerea la dispoziție a unor spații sau bunuri;
* Sponsorizări sau donații conform reglementărilor legale cu contractele aferente, depuse împreună cu cererea de proiect – în caz contrar acestea nu se iau în calcul în evaluarea proiectului;
* Contribuții ale asociațiilor de părinți;
* Contribuții ale unor persoane fizice, constând în bunuri și servicii.

PROEDUS, Inspectoratul Școlar al Municipiului București, Federația Sindicatelor din Educație “Spiru Haret”, Consiliul Municipal al Elevilor, Palatul Național al Copiilor, Casa Corpului Didactic a Municipiului București, Federația Sindicatelor Libere din Învățământ și Federația Națională a Asociaților de Părinți din Învățământul Preuniversitar se delimitează și interzic orice demers de a solicita contribuții financiare, de orice natură, din partea elevilor beneficiari sau participanți în proiecte. Constatarea unor astfel de situații atrage încetarea de drept a proiectului.

PROEDUS își rezervă dreptul de a accepta numai acele cheltuieli care nu contravin reglementărilor legale, precum și de a adopta măsurile corective și punitive ce se impun în cazul constatării pe durata derulării proiectului a unor abateri de la angajamentele asumate de aplicant.

**PUNCTUL 3 – CALENDAR**

**Depunerea de proiecte** are loc până în data de 19.02.2018, ora 23:59.

Cererea de proiect, alături de celelalte documente necesare la dosar, disponibile pe www.proedus.ro/cumaplic, în cadrul secțiunii CIVITAS, sunt transmise în format electronic de către coordonatorul de proiecte și programe din unitatea aplicantă la adresa  [civitas@proedus.ro,](mailto:%20civitas@proedus.ro,) până la data de 19.02.2018, orele 23:59, cu mențiunea „*Cerere proiect și unitate de învățământ*” în subiectul e-mail-ului.

Orice aplicație transmisă după acest termen va fi respinsă ca tardivă. Fiecare aplicant va primi un răspuns de confirmare a primirii cererii.

Cererea de proiect va fi asumată prin semnătură de către responsabilul de proiect din unitatea de învățământ aplicantă, având avizele directorului unității aplicante și ale directorilor unităților partenere, prin semnătură și aplicarea amprentei sigiliului.

Cererea de susținere a proiectului trebuie avizată, semnată și ștampilată și de către reprezentanții partenerilor externi. Procedura reprezintă si asumarea colaborării în vederea desfașurării proiectului. De asemenea, cererii îi vor fi anexate și acordurile de colaborare pe proiect cu partenerii ce constituie unități școlare și cu cei externi, semnate și cu amprenta sigiliului aplicată, **în caz contrar acestea nu se iau în calcul în evaluarea proiectului**.

**Cererea de susținere a proiectului (avizată și semnată de către toți reprezentanții implicați) va fi transmisă împreună cu CV-urile membrilor echipei de implementare, calendarul proiectului și acordurile de colaborare (interne și externe).**

Până la data de 23.02.2018, ora 16:00, PROEDUS PMB își rezervă dreptul de a solicita lămuriri sau completări la dosarul de aplicație, urmând ca până în data de 23.02.2018 ora 20:00, să se transmită răspunsul din partea unităților de învățământ aplicante.

Ulterior, cererile de proioect se notează de către Comisia CIVITAS. Rezultatele evaluării se afișează în data de 01.03.2018, ora 10:00 pe www.proedus.ro, în cadrul secțiunii CIVITAS.

Contestațiile se pot depune începând din data de 01.03.2018, ora 10:00, până în data de 02.03.2018, ora 10:00, în format electronic și vor conține motivarea contestației și eventualele documente justificative. Acestea se depun pe adresa [civitas@proedus.ro,](mailto:civitas@proedus.ro,) cu mențiunea „Contestație CIVITAS” în subiectul e-mail-ului.

Orice contestație depusă după cele 24 de ore de la momentul afișării rezultatelor nu este luată în considerare.

Contestațiile sunt soluționate în termen de doua zile lucratoare de la expirarea termenului de depunere a acestora, de către o comisie formată din reprezentanții legali ai structurilor ce constituie CIVITAS.

Rezultatele contestațiilor se afișează pe  [www.proedus.ro,](http://www.educatiepmb.ro/) în cadrul secțiunii CIVITAS, în data de 05.03.2018, orele 20:00.

**PUNCTUL 4 – EVALUAREA PROIECTELOR**

Perioada de evaluare a proiectelor depuse este 20.02-05.03.2018.

În prima etapă, în data de 20-21.02.2018, propunerile de proiecte vor fi analizate, din punct de vedere procedural și juridic, de către Comisia de analiză PROEDUS. Comisia de analiză PROEDUS este constituită din 3 membri desemnați prin decizia Directorului Centrului de Proiecte Educaționale și Sportive București.

În a doua etapă, după declararea proiectului ca fiind eligibil din punct de vedere juridic și procedural, acesta va fi analizat de către comisia de notare a proiectelor, conform criteriilor menționate în Anexa 1, parte integrantă a prezentului regulament. Comisia de notare a proiectelor este formată din membrii Parteneriatului Civic pentru Educație - CIVITAS pentru mobilizarea și responsabilizarea civică a principalilor factori implicați în sistemul educațional din Municipiul București (numit în cele ce urmează „Comitetul”).

Comisia se întrunește și notează toate proiectele eligibile în data de 28.02.2018.

Punctajul maxim este de 100 de puncte, iar punctajul minim necesar este de 50 de puncte. *Proiectele trebuie să acumuleze cel puțin jumătate din punctajul maxim la fiecare dintre criteriile 3, 4 şi 5.*

*Proiectele vor fi admise până la epuizarea fondurilor, în ordinea descrescătoare a punctajelor obținute.*

În situația în care se constată diferențe mai mari de 20 de puncte între punctajele totale acordate de membri Comitetului pentru aceiași cerere de proiect, se va convoca o reuniune a comisiei formată din aceiași membri pentru a se reevalua cererea de proiect în cauză.

În cazul în care o cerere de proiect este ultima în ierarhia celor selectate și nu mai există fonduri suficiente pentru susținerea proiectului atunci acel proiect se poate adapta pentru a se încadra în suma disponibilă.

La o săptămână de la desemnarea proiectelor eligibile, acestea vor fi reevaluate pentru a verifica conformitatea acestora cu cererea de susținere. În urma reevaluării proiectele pot fi declarate neeligibile în urma constatării unor inadvertențe.

**PUNCTUL 5 - IMPLEMENTAREA PROIECTELOR**

În perioada 07.03-09.03.2018 (indiferent de data de începere efectivă a proiectului), coordonatorul de proiecte și programe din unitatea de învățământ aplicantă va face toate demersurile în vederea transmiterii necesarului de resurse către reprezentanții PROEDUS și va participa la întâlnirile programate cu aceștia.

* În cazul în care, în urma întâlnirilor organizate între echipa PROEDUS și reprezentații unităților de învățământ aplicante, se constată că proiectul nu poate fi implementat din vina exclusivă a aplicantului sau se contată dificultăți de comunicare între părți, PROEDUS își revervă dreptul de a declara proiectul neeligibil.

Pe durata desfășurării proiectului, membri echipei de implementare vor păstra legătura cu persoana de contact desemnată de PROEDUS și persoanele desemnate de partenerii CIVITAS: Inspectoratul Școlar al Municipiului București, Federația Sindicatelor din Educație “Spiru Haret”, Consiliul Municipal al Elevilor, Palatul Național al Copiilor, Casa Corpului Didactic a Municipiului București, Federația Sindicatelor Libere din Învățământ și Federația Națională a Asociaților de Părinți din Învățământul Preuniversitar, care au atribuții de monitorizare a derulării proiectelor.

1. *parteneriat extern = acel parteneriat încheiat cu o entitate juridică/persoană fizică autorizată sau independentă, care nu face parte din rețeaua școlară și prestează servicii cu titlu gratuit* [↑](#footnote-ref-1)
2. *Echipa de implementare cuprinde atât categoria a), cât și categoria b) de la bugetul de chetuieli a cererii de proiect.* [↑](#footnote-ref-2)
3. *Obiecte de inventar și mijloace mijloace fixe = bunuri care pot fi utilizate mai puțin de un an (în cazul obiectelor de inventar) sau mai mult de un an ( în cazul mijloacelor fixe). Ca atare, achizițiile realizate prin PROEDUS (CIVITAS) constituie acele bunuri consumabile utilizate strict în buna derulare a proiectului, fără a putea fi date ulterior în folosință.* [↑](#footnote-ref-3)